బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
టీ20 ట్రై సిరీస్: శ్రీలంకని కసితీరా ఓడించిన భారత్
ముక్కోణపు టీ20 సిరీస్‌ ఆరంభ మ్యాచ్‌‌లో ఓటమి రుచిచూపిన శ్రీలంకపై భారత్ ప్రతీకారం తీర్చుకుంది. కొలంబో వేదికగా
Samayam Telugu | Updated:
Mar 13, 2018, 12:10AM IST
టీ20 ట్రై సిరీస్: శ్రీలంకని కసితీరా ఓడించిన భారత్
ముక్కోణపు టీ20 సిరీస్&zwnj; ఆరంభ మ్యాచ్&zwnj;&zwnj;లో ఓటమి రుచిచూపిన శ్రీలంకపై భారత్ ప్రతీకారం తీర్చుకుంది. కొలంబో వేదికగా సోమవారం రాత్రి జరిగిన మ్యాచ్&zwnj;లో మనీశ్ పాండే (42 నాటౌట్: 31 బంతుల్లో 3x4, 1x6), దినేశ్ కార్తీక్ (39 నాటౌట్: 25 బంతుల్లో 5x4) కీలక ఇన్నింగ్స్ ఆడటంతో 153 పరుగుల లక్ష్యాన్ని భారత్ మరో 9 బంతులు మిగిలి ఉండగానే ఛేదించిన 6 వికెట్ల తేడాతో ఘన విజయాన్ని అందుకుంది. అంతకముందు ఫాస్ట్ బౌలర్లు శార్ధూల్ ఠాకూర్ (4/27), వాషింగ్టన్ సుందర్ (2/21) ధాటికి మొదట బ్యాటింగ్ చేసిన శ్రీలంక జట్టు వర్షం కారణంగా కుదించిన 19 ఓవర్లలో 9 వికెట్ల నష్టానికి 152 పరుగులకే పరిమితమైంది. టోర్నీలో తర్వాత మ్యాచ్ భారత్, బంగ్లాదేశ్ మధ్య బుధవారం రాత్రి 7 గంటలకి జరగనుంది.
ఛేదనలో కెప్టెన్ రోహిత్ శర్మ (11: 7 బంతుల్లో 1x4, 1x6) మరోసారి వైఫల్యాల బాట కొనసాగించగా.. ఫామ్&zwnj;లో ఉన్న శిఖర్ ధావన్ (8) కూడా తొందరగానే ఔటవడంతో భారత్ ఆదిలోనే 22/2తో ఇబ్బందుల్లో పడింది. ఈ దశలో క్రీజులోకి వచ్చిన సురేశ్ రైనా (27: 15 బంతుల్లో 2x4, 2x6).. కేఎల్ రాహుల్ (18: 17 బంతుల్లో 1x4)తో కలిసి కాసేపు స్కోరు బోర్డుని నడిపించాడు. అయితే.. జట్టు స్కోరు 62 వద్ద రైనా ఔటవగా.. తర్వాత కొద్దిసేపటికే కేఎల్ రాహుల్ హిట్ వికెట్&zwnj;గా ఔటై అందర్నీ ఆశ్చర్యపరిచాడు. భారత్ తరఫున టీ20ల్లో హిట్ వికెట్&zwnj;గా ఔటైన తొలి క్రికెటర్ కేఎల్ రాహుల్ నిలిచాడు. స్పిన్నర్ జీవన్ మెండిస్ బౌలింగ్ వెనక్కి వెళ్లి ఆడే ప్రయత్నంలో.. రాహుల్ వికెట్లను తొక్కేశాడు. ఈ దశలో మనీశ్ పాండే - దినేశ్ కార్తీక్ జోడి భారత్&zwnj;ని గెలిపించే ఇన్నింగ్స్ ఆడింది. వీరిద్దరూ ఐదో వికెట్&zwnj;కి అజేయంగా 68 పరుగుల భాగస్వామ్యం నెలకొల్పి భారత్&zwnj;కి అలవోక విజయం అందించారు. తొలుత మనీశ్ పాండే హిట్టింగ్&zwnj;తో మ్యాచ్&zwnj;ని భారత్&zwnj;వైపు తిప్పగా.. చివర్లో వరుస బౌండరీలతో గెలుపు లాంఛనాన్ని దినేశ్ కార్తీక్ పూర్తి చేశాడు. గత మంగళవారం రాత్రి జరిగిన తొలి మ్యాచ్&zwnj;లో భారత్&zwnj;ని శ్రీలంక 5 వికెట్ల తేడాతో ఓడించిన విషయం తెలిసిందే.
వర్షం కారణంగా దాదాపు గంట మ్యాచ్ సమయం వృథా కావడంతో మ్యాచ్&zwnj;ని అంపైర్లు 19 ఓవర్లకి కుదించారు. దీంతో.. టాస్ గెలిచిన భారత కెప్టెన్ రోహిత్ శర్మ ఆతిథ్య శ్రీలంకను బ్యాటింగ్&zwnj;కు ఆహ్వానించాడు. ఓపెనర్ గుణతిలక (17: 8 బంతుల్లో 1x6) ఆరంభంలోనే సిక్స్ బాది ఊపు మంచి మీద కనిపించినా.. మూడో ఓవర్&zwnj; వేసి ఠాకూర్ బౌలింగ్&zwnj;లో బంతిని రైనా పక్క నుంచి బౌండరీకి తరలించబోయి.. అతను డైవ్ చేస్తూ క్యాచ్ అందుకోవడంతో పెవిలియన్ చేరాడు. అనంతరం వచ్చిన కుశాల్ పెరీరా (3) స్పిన్నర్ వాషింగ్టన్ సుందర్ బౌలింగ్&zwnj;లో రివర్స్ స్వీప్ ఆడబోయి బంతిని వికెట్లపైకి ఆడుకున్నాడు. దీంతో.. 34/2తో ఇబ్బందుల్లో పడిన శ్రీలంకను కుశాల్ మెండిస్ (55: 38 బంతుల్లో 3x4, 3x6) - ఉపుల్ తరంగ (22: 24 బంతుల్లో 1x4, 1x6) జోడి ఆదుకుంది. వీరిద్దరూ మూడో వికెట్&zwnj;కి 62 పరుగుల భాగస్వామ్యం నెలకొల్పారు. దీంతో.. లంక కోలుకుంది.
జట్టు స్కోరు 96 వద్ద ఉపుల్ తరంగ ఔటవడంతో.. మళ్లీ శ్రీలంక ఇన్నింగ్స్&zwnj;లో తడబాటు మొదలైంది. తర్వాత వచ్చిన తిసార పెరీరా (15: 6 బంతుల్లో 2x6) తాను ఎదుర్కొన్న తొలి రెండు బంతుల్ని సిక్సర్లు మలిచి తన ఉద్దేశం చాటినా.. అతడ్ని ఠాకూర్ తెలివైన బంతితో బోల్తా కొట్టించాడు. చివర్లో భారత్ క్రమం తప్పకుండా వికెట్లు పడగొడుతూ లంకపై ఒత్తిడి పెంచింది. శనక (19), జీవన్ మెండిస్ (1), అఖిల ధనంజయ (5), చమీర (0) వరుసగా వికెట్లు చేజార్చుకోవడంతో ఆ జట్టు 152 పరుగులకే పరిమితమైంది.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.